b'\n_START_ARTICLE_\nIlju\xc5\xa1in Il-2\n_START_SECTION_\nZgodovina\n_START_PARAGRAPH_\nV 30. letih 20. stoletja si je vlada Sovjetske zveze prizadevala, da bi izdelali letalo, ki bo sposobno napadati tanke._NEWLINE_Letalo je leta 1938 izdelal ruski letalski in\xc5\xbeenir Sergej Vladimirovi\xc4\x8d Ilju\xc5\xa1in in njegova skupina pri Osrednjem konstrukcijskem biroju. Proizvodnja se je za\xc4\x8dela oktobra 1940; kon\xc4\x8dala se je pozno 1944 pri \xc5\xa1tevilki 36.165 letal, tako da velja za enega najbolj mno\xc5\xbei\xc4\x8dnih voja\xc5\xa1kih letal v zgodovini letalstva. Proti koncu vojne ga je zamenjal drugi juri\xc5\xa1nik - Ilju\xc5\xa1in Il-10. Kljub vsemu je letalo sodelovalo tudi v korejski vojni.\n_START_SECTION_\nZasnova\n_START_PARAGRAPH_\nGlavna zna\xc4\x8dilnost tega letala je bil oklopljeni trup (od 4 \xe2\x80\x93 8\xc2\xa0mm jekla), ki je zagotavljal za\xc5\xa1\xc4\x8dito pred lahkim pehotnim oro\xc5\xbejem, kar je omogo\xc4\x8dalo pilotom bolj napadalno letenje med opravljanjem naloge: napadati kopenske cilje. Letalo je nosilo okrog 800 kg oklepa, ki je varoval motor, posadko, rezervoarje za gorivo in olje ter oljni hladilnik. Zaradi te posebnosti se ga je prijelo ime\xc2\xa0\xc2\xbblete\xc4\x8di tank\xc2\xab. Oklep je bil tudi zasnovan tako, da je predstavljal pomemben del nosilne konstrukcije letala in ne le dodatne te\xc5\xbee.\n_START_SECTION_\nPrototipi\n_START_PARAGRAPH_\nPrvo dvosede\xc5\xbeno prototipno letalo z motorjem Mikulin AM-35 mo\xc4\x8di 1.007 KW (1.350 KM) z oznako CKB-55 (#1) (\xd0\xa6\xd0\x9a\xd0\x91-55 (N 1)) (nadomestni oznaki sta bili B\xc5\xa0-2 (\xd0\x91\xd0\xa8-2) (\xd0\xb1\xd1\x80\xd0\xbe\xd0\xbd\xd0\xb8\xd1\x80\xd0\xbe\xd0\xb2\xd0\xb0\xd0\xbd\xd0\xbd\xd1\x8b\xd0\xb9 \xd1\x88\xd1\x82\xd1\x83\xd1\x80\xd0\xbc\xd0\xbe\xd0\xb2\xd0\xb8\xd0\xba-\xd0\xb2\xd1\x82\xd0\xbe\xd1\x80\xd0\xbe\xd0\xb9, drugi oklopljeni juri\xc5\xa1nik) in DB\xc5\xa1 (\xd0\x94\xd0\x91\xd1\x88)) je vzletelo 2. oktobra 1939. Preskusni pilot Vladimir Konstantinovi\xc4\x8d Kokkinaki je z drugim prototipom CKB-55 #2 (N 2) poletel 30. decembra 1939. Naro\xc4\x8dili so dva tak\xc5\xa1na prototipa. Zaklju\xc4\x8dne preskusne lete je tovarna kon\xc4\x8dala 26. marca 1940. Opravili so \xc5\xa1tirinajst poletov s skupnim naletom 4\xca\xb0 in 46\xe1\xb5\x90. Zaradi prevelike te\xc5\xbee, ki je oviralo vodljivost/krmiljenje letala, so \xc4\x8dez nekaj tednov skonstruirali enosede\xc5\xbeni prototip CKB-57 (\xd0\xa6\xd0\x9a\xd0\x91-57), ki je prvi\xc4\x8d poletel 12. oktobra 1940. Imel je motor Mikulin AM-38 mo\xc4\x8di 1268 KW (1.700 KM) brez turbopolnilnika.\n_START_SECTION_\nIl-2\n_START_PARAGRAPH_\nLetalo je nato vstopilo v proizvodnjo z oznako B\xc5\xa0-2, ki so jo aprila 1941 spremenili v Il-2. Avgusta istega leta je mese\xc4\x8dna proizvodnja dosegla 300 letal. Opremljeno je bilo z dvema 20 mm topoma.\n_START_SECTION_\nIl-2M\n_START_PARAGRAPH_\nZaradi odstranitve zadnjega strelca je bilo letalo zelo ranjivo za napade od zadaj, zato so ponovno pove\xc4\x8dali kabino in posadki dodali \xc5\xa1e zadnjega strelca, ki je bil opremljen z 12.7 mitraljezom, vpetim v konstrukcijo kabine. Pilot in strelec sta bila lo\xc4\x8dena z bencinskim tankom. Zamenjali so tudi topa, zdaj v 23 mm, ki sta imela bolj\xc5\xa1e prebojne lastnosti in dodali so nosilce za osem 82-mm protitankovskih raket.\n_START_SECTION_\nIl-2 Tip 3\n_START_PARAGRAPH_\nIl-2 Tip 3 (ali Il-2m3) je bila izbolj\xc5\xa1ana izpeljanka Il-2M. Vgradili so mo\xc4\x8dnej\xc5\xa1i motor (1320 hp), predelali prevleko letala in vgradili hitrej\xc5\xa1a bombna vrata za spustitev 200 2.5 kg protitankovskih bombic.\n_START_SECTION_\nIl-2 Tip 3M\n_START_PARAGRAPH_\nIzbolj\xc5\xa1ali so aerodinami\xc4\x8dne lastnosti letala in zamenjali topova s 37-milimetrskima. Pove\xc4\x8dali so \xc5\xa1tevilo nosilcev raket; zdaj 32. Izbolj\xc5\xa1ali so tudi strelni mehanizem in uskladili delovanje oro\xc5\xbeij.\n_START_SECTION_\nIl-2T\n_START_PARAGRAPH_\nIl-2T je bilo protipodmorni\xc5\xa1ko letalo, opremljeno z enim 533\xc2\xa0mm torpedom, ki je bilo pritrjeno pod trup letala.\n_START_SECTION_\nIl-2U\n_START_PARAGRAPH_\nIl-2U je bilo dvosede\xc5\xbeno trena\xc5\xbeno letalo.'